থাম্ব|দেওয়ান মোহাম্মদ সালাউদ্দিন দেওয়ান মোহাম্মদ সালাউদ্দিন (জন্ম: ১ অক্টোবর ১৯৬২) বাংলাদেশি রাজনীতিবিদ, চিকিৎসক ও লেখক। তিনি তৎকালীন ঢাকা-১২ আসনের সাবেক সংসদ সদস্য।   জন্ম ও প্রাথমিক জীবন  সালাউদ্দিনের জন্ম ১ অক্টোবর ১৯৬২ সালে ঢাকার সাভার উপজেলার ইয়ারপুর ইউনিয়নের জিরাবো গ্রামে। পিতা বাবা দেওয়ান মোঃ ইদ্রিস এবং মাতা সালেহা ইদ্রিস ছয় সন্তানের মধ্যে সালাউদ্দিন দ্বিতীয়।  তিনি ১৯৭৪ সালে মোমেনশাহী ক্যাডেট কলেজে (বর্তমান নাম- মির্জাপুর ক্যাডেট কলেজ) ৭ম শ্রেণিতে ভর্তি হয়ে ১৯৭৮ সালে এসএসসি এবং ১৯৮০ সালে এইচএসসি পাশ করেন। ১৯৮১ সালে ময়মনসিংহ মেডিকেল কলেজে ভর্তি হয়ে ১৯৮৭ সালে এমবিবিএস পাশ করেন। ময়মনসিংহ মেডিকেল কলেজে তিনি এক বছরের ইন্টার্নশীপ করেন।   কর্মজীবন  দেওয়ান মোঃ সালাউদ্দিন ১৯৯১ সালে দশম বিসিএস (স্বাস্থ্য) পরীক্ষায় উত্তীর্ণ হয়ে ১১ ডিসেম্বর ১৯৯১ কিশোরগঞ্জ জেলার ইটনা উপজেলা স্বাস্থ্য কমপ্লেক্সে মেডিকেল অফিসার হিসেবে যোগদান করেন। পরবর্তীতে ১৯৯৩ সালের মার্চ মাসে সাভার উপজেলা স্বাস্থ্য কমপ্লেক্সে বদলি হয়ে আসেন। ১ জানুয়ারি ১৯৯৬ সালে  তিনি সরকারি চাকুরি হতে স্বেচ্ছায় অব্যাহতি গ্রহণ করেন।  তিনি ১৯৯৩ সালে সাভারের আশুলিয়া থানার অন্তর্গত শ্রীখণ্ডিয়া গ্রামে মায়ের নামে ‘সালেহা ইদ্রিস প্রাথমিক বিদ্যালয়’ প্রতিষ্ঠা করেন যা পরবর্তীতে সরকারি প্রাথমিক বিদ্যালয়ে পরিণত হয়। ১৯৯৬ সালে তিনি আশুলিয়ার নিজ গ্রামে বাবার নামে ‘জিরাবো দেওয়ান ইদ্রিস কলেজ’ (এমপিওভুক্ত) প্রতিষ্ঠা করেন। ২০০৩ সালে সাভার পৌরসভাতে ‘দেওয়ান ইদ্রিস ‘ল’ কলেজ’ (সরকার কর্তৃক অনুমোদন প্রাপ্ত) প্রতিষ্ঠা করেন। ২০০৬ সালে আশুলিয়া থানার অন্তর্গত নিশ্চিন্তপুর গ্রামে প্রতিষ্ঠা করেন ‘নিশ্চিন্তপুর দেওয়ান ইদ্রিস উচ্চ বিদ্যালয়’ (এমপিওভুক্ত)।   রাজনৈতিক জীবন  দেওয়ান মোহাম্মদ সালাউদ্দিন ১৯৯০ সালে রাজনীতিতে যুক্ত হন। ১৯৯৩ সালে তিনি সাভার উপজেলার ইয়ারপুর ইউনিয়ন বিএনপি এবং ২০১১ সালে আশুলিয়া থানা বিএনপির সভাপতি  হন। ২৯ আগস্ট ২০১৬ সাল থেকে ১৫ নভেম্বর ২০২২ সাল পর্যন্ত তিনি ঢাকা জেলা বিএনপির সভাপতি হিসেবে দায়িত্ব পালন করেন।  তিনি ১২ জুন ১৯৯৬ সালের সপ্তম ও ১ অক্টোবর ২০০১ সালেরব অষ্টম জাতীয় সংসদ নির্বাচনে বিএনপির মনোনয়নে তৎকালীন ঢাকা-১২ আসন থেকে সংসদ সদস্য নির্বাচিত হন।  ২০০৮ সালের নবম এবং ২০১৮ সালের একাদশ জাতীয় সংসদ নির্বাচনে তিনি বিএনপির মনোনয়নে ঢাকা-১৯ আসনে বিএনপির প্রার্থী হিসেবে নির্বাচনে অংশগ্রহণ করে পরাজিত হন তিনি।  তিনি বাংলাদেশ জাতীয়তাবাদী দলের কেন্দ্রীয় কমিটির সহপরিবার কল্যাণ বিষয়ক সম্পাদক হিসেবে দায়িত্ব পালন করছেন।   পারিবারিক জীবন  সালাউদ্দিন ১৬ ফেব্রুয়ারি ১৯৯২ সালে সাবিনা সিদ্দিকা রিতাকে বিয়ে করেন। রিতা চট্টগ্রাম বিশ্ববিদ্যালয় থেকে পাবলিক এডমিনিস্ট্রেশনে স্নাতক (সম্মান) ও মাস্টার্স ডিগ্রী অর্জন করেন। এই দম্পতীর দুই সন্তান দেওয়ান ইদ্রিস শেহরান আনান ও দেওয়ান ইদ্রিস মেহরান আফনান।   সাহিত্য চর্চা  দেওয়ান মোহাম্মদ সালাউদ্দিন বিভিন্ন বিষয়শয়ে প্রায় ১৫টি গ্রন্থ রচনা করেছেন। তার উল্লেখযোগ্য প্রকাশিত গ্রন্থের মধ্যে রয়েছে:   আমার জেল আমার ঘর (২০১৮)  জেলখানার ভেতর বাহির (২০১৯)  জেল জীবনের কথা (২০২০)  আলো আধাঁরের জেলখানা (২০২০)  আমার জেল আমার ঘর (২০২০)  স্মৃতিতে আমেরিকা (২০২০)  সাগর পাড়ে দ্বীপ শহরে (২০২০)  বাবার ছায়ায় বেড়ে ওঠা (২০২১)  এক জীবনে আমি (২০২১)  আবারও আমেরিকায় (২০২২)  দেশে দেশে ভ্রমণ শেষে (২০২৩)  রাজনীতির মাঠে ঘাটে (২০২৩)  বাংলাদেশের প্রাণ- জিয়া খালেদা জিয়া তারেক রহমান (২০২৩)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী লেখক বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:ময়মনসিংহ মেডিকেল কলেজের প্রাক্তন শিক্ষার্থী বিষয়শ্রেণী:মির্জাপুর ক্যাডেট কলেজের প্রাক্তন শিক্ষার্থী